text: Syddanske sygehuse er mest effektive
  18 marts 2018 kl. 09.38
  Sygehusene i Region Syddanmark er de mest effektive i landet
  Der bliver udført stadig flere behandlinger på sygehusene i Syd- og Sønderjylland.
  Produktiviteten er steget fra 2015 til 2016 med 2,4 procent og samtidig viser tallene, at sygehusene i Region Syddanmark er landets mest effektive.
  Kun Region Sjælland kan følge med sygehusene i Syddanmark.
  Indenfor regionen kan Sygehus Lillebælt glæde sig over at være det mest effektive sygehus, mens Sygehus Sønderjylland er det mindst effektive.
  Samtlige sygehuse i Region Syddanmark ligger dog på eller over landsgennemsnittet.
  Tallene præsenteres for Sundhedsudvalget i regionen på et møde tirsdag den 20. marts.
  